cyanic-selkie/wikianc huggingface dataset:
দ্গা'-ল্দান বৌদ্ধবিহার
ভারতে পুনঃপ্রতিষ্ঠা
তিব্বতের নির্বাসিত জনগণ ভারতের কর্ণাটক রাজ্যে মুন্ডগোদ নামক স্থানে ভারত সরকার দ্বারা প্রদত্ত জমিতে ১৯৬৬ খ্রিষ্টাব্দে দ্গা'-ল্দান বৌদ্ধবিহার পুনঃপ্রতিষ্ঠা করেন। ১৯৯৯ খ্রিষ্টাব্দে এই বিহারে ১৩,০০০ ভিক্ষু বসবাস করতেন। যদিও এই বিহারে প্রাচীন পাঠ্যক্রমকেই অনুসরণ করা হয়, তবুও আধুনিক কলাকৌশল, যোগাযগ ব্যবস্থা, কৃষি উন্নয়ন সংস্থা, হস্তশিল্পকেন্দ্র প্রভৃতি বিভিন্ন ধরনের পরিষেবার সূচনা করা হয়েছে। র্দো-র্জে-শুগ্স-ল্দান বিতর্কে চতুর্দশ দলাই লামাকে বিরোধিতা করায় ২০০৮ খ্রিষ্টাব্দে শার-র্ত্সে মহাবিদ্যালয়ের সবচেয়ে বড় র্দো-খাং বিভাগের প্রায় পাঁচশো ভিক্ষুকে এই বিহার থেকে নির্বাসিত করা হলে তারা ২০০৯ খ্রিষ্টাব্দের অক্টোবর মাসে নিকটেই শার গাদেন নামক একটি নতুন বৌদ্ধবিহার স্থাপন করেন। এরফলে র্দো-খাং বিভাগটি বন্ধ হয়ে যায়।
বাল্মীকি
বাল্মীকি রামায়ণ
বাল্মীকি রচিত মূল রামায়ণে ২৪,০০০ শ্লোক ছিল। এই রামায়ণ ছয়টি (মতান্তরে সাতটি) কাণ্ড বা খণ্ডে বিভক্ত ছিল। রামায়ণের উপজীব্য অযোধ্যার রাজকুমার রামের জীবনকথা। খ্রিষ্টপূর্ব ৫০০ থেকে ১০০ অব্দের মধ্যে কোনো এক সময়ে এই মহাকাব্য রচিত হয়। এই মহাকাব্য মহাভারতের পূর্বসূরি।
প্রথম শ্লোক
কথিত আছে, কোন একদিন মুনিবর বাল্মীকি শিষ্য ভরদ্বাজকে সাথে নিয়ে তমসা-তীর্থে স্নান করতে যাত্রা পথে প্রকৃতির অপরূপ নৈসর্গিক শোভা সন্দর্শনে বিমুগ্ধ হয়ে ইতস্তত বিচরণ করছেন। এক ব্যাধ বাল্মীকির সম্মুখেই এক ক্রৌঞ্চযুগলের মধ্যে পুরুষ ক্রৌঞ্চকে তীরবিদ্ধ করে । স্ত্রী ক্রৌঞ্চটি করুণ সুরে বিলাপ করতে থাকে । এই দৃশ্য দেখে ক্রুদ্ধ বাল্মীকির মুখ থেকে অভিশাপ বাণীর আকারে উচ্চারিত হয় সৃষ্টির প্রথম শ্লোক : -	নিষাদ, তুই চিরকাল প্রতিষ্ঠা লাভ করবি না , কারণ তুই কামমোহিত ক্রৌঞ্চমিথুনের একটিকে বধ করেছিস । এ পঙক্তিটিকে সংস্কৃত সাহিত্য সৃষ্টিধারার আদি কবিতা ভেবে বাল্মীকিকে ‘আদি-কবি’ও বলা হয়ে থাকে ।
ব্রহ্মা কর্তৃক শ্লোকের নামকরণ
এরপর মুনিবর শিষ্যগণকে নিয়ে আশ্রমে উপবিষ্ট আছেন এমন সময়ে ব্রহ্মা উপস্থিত হলেন। তিনি ব্রহ্মাকে ব্যাধ-বৃত্তান্ত বলে স্বরচিত কবিতা আবৃত্তি করে শোনান। ব্রহ্মা বললেন, “শোকের সময় এটি তোমার মুখ হতে নিঃসৃত হয়েছে। অতএব, এটি শ্লোক নামে অভিহিত হউক”। তুমি এরূপ শ্লোকে রামচরিত্যাখ্যায়ক রামায়ণ গ্রন্থ রচনা কর। সেই অনুসারে মুনিবর বাল্মীকি রামায়ণ রচনা করেন।
শোক থেকে উৎপন্ন এই সংস্কৃত সাহিত্যের প্রথম শ্লোক। পরবর্তীকালে এই শ্লোকের ছন্দেই বাল্মীকি সমগ্র রামায়ণ রচনা করেন। এই কারণে এই শ্লোকটিকে হিন্দু সাহিত্যের প্রথম শ্লোক, রামায়ণকে প্রথম কাব্য ও বাল্মীকিকে আদিকবি নামে অভিহিত করা হয়।
লব ও কুশকে রামায়ণ শিক্ষা
এর কিছুকাল পরে রামের আদেশে লক্ষ্মণ গর্ভবতী জানকী অর্থাৎ সীতাকে তার তপোবন পরিত্যাগ করে প্রস্থান করলে বাল্মীকি মুনি সীতাকে নিজের আশ্রমে থাকার জন্য বলেন। এরপর সীতাদেবী কুশ ও লব নামক দুই যমজ সন্তান প্রসব করলে মুনিবর রাজকুমারদ্বয়কে অতি যত্নের সাথে লালন-পালন করাসহ শিক্ষা দিতে লাগলেন এবং তাদেরকে স্বরচিত রামায়ণ পাঠ করে গান করাতে শিখালেন। রাম অশ্বমেধ যজ্ঞের অনুষ্ঠান আয়োজন করলে মুনিবর তাতে নিমন্ত্রিত হয়ে লব, কুশ ও মাতা সীতা সহ সেখানে গমন করেন এবং রামের নিকট তাদের পরিচয় দিয়ে সীতাসহ সবাইকে পুনরায় গ্রহণের জন্য প্রস্তাব করেন। রাম এতে সম্মতি দেন। কিন্তু রাম দ্বিতীয়বার অগ্নি পরীক্ষা দিতে বললে সীতা অপমানিত হয়ে পাতালে প্রবেশ করেন। রাম পুত্রদ্বয়কে গ্রহণ করলে বাল্মীকি মুনি তাদেরকে রামায়ণের অবশিষ্টাংশ শিক্ষা প্রদান করেন।
সানা মকবুল
সানা মকবুল হচ্ছেন একজন ভারতীয় মডেল এবং অভিনেত্রী।
প্রাথমিক জীবন
তিনি মুম্বাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মা হচ্ছেন একজন মালায়ালী। তিনি ভারতের জাতীয় কলেজ হতে শিক্ষা লাভ করেছেন।
কর্মজীবন
তিনি মডেলিংয়ের মাধ্যমে তার কর্মজীবন শুরু করেন। সে সময় তিনি বেশ কয়েকটি বিজ্ঞাপন এবং টেলিভিশন অনুষ্ঠানে উপস্থিত হয়েছিলেন। তিনি ২০০৯ সালে রিয়্যালিটি অনুষ্ঠান এমটিভি স্কুটি টিন ডিভায় উপস্থিত হয়েছিলেন। পরবর্তীতে কিশোর-কিশোরীদের অনুষ্ঠান ইশান: স্বপ্ন কো আওয়াজ দে-এ উপস্থিত হয়েছেন। পরে তিনি এনডিটিভি ইমাজিনে প্রচারিত নাটক কিতনি মোহাব্বত হ্যায়ের দ্বিতীয় আসরে অভিনয় করেছেন। এর পরপরই তিনি স্টার প্লাসের জনপ্রিয় নাটক ইস পেয়ার কো কেয়া নাম দু?-এ লাবণ্য কাশ্যপের চরিত্রে এবং ৪ লায়ন্স ফিল্মের অপরাধের তদন্তমূলক অনুষ্ঠান অর্জুনে অভিনয় করেছেন।
তিনি পরবর্তীতে ফেমিনা মিস ইন্ডিয়াতে অংশগ্রহণ করেন এবং "ফেমিনা মিস বিউটিফুল স্মাইল ২০১২" খেতাব অর্জন করেন।
২০১৪ সালে, তিনি তেলুগু চলচ্চিত্র ডিক্কুলু ছুড়াকু রামাইয়ায় অভিনয়ের মাধ্যমে তেলুগু চলচ্চিত্রে অভিষেক করেন। এই চলচ্চিত্রে অভিনয়ের সময় তিনি তার স্টেজ নাম সানা মকবুলে পরিবর্তন করেন। এই চলচ্চিত্রে তিনি "সামহিথা"র চরিত্রে অভিনয় করেছেন, যিনি হচ্ছেন একজন এরোবিকস প্রশিক্ষক, যার প্রেমে এক বাবা এবং তার ছেলে পড়ে যায়। পরবর্তীতে তিনি তামিল চলচ্চিত্র রঙ্গুনের স্বাক্ষর করেন, যেটি রাজকুমার পেরিয়াস্বামী পরিচালিত একটি রোমান্টিক ধাঁচের চলচ্চিত্র।
গ্রীষ্মকালীন অলিম্পিকে ভারোত্তোলন
গ্রীষ্মকালীন অলিম্পিক গেমসে ভারোত্তোলন প্রতিযোগিতা ১৯২০ থেকে নিয়মিত অনুষ্ঠিত হয়ে আসছে, যদিও এর পূর্বে দুই অলিম্পিক গেমসে প্রতিযোগিতা হয়েছিল। ভারোত্তোলনের অভিষেক হয় ১৮৯৬ গ্রীষ্মকালীন অলিম্পিকে এবং ১৯০৪ গেমসে দ্বিতীয় বার প্রতিযোগিতা হয়।
পুরুষদের বিভাগ
প্রথমদিকের গেমসে, সকল লিফটার একই বিভাগে প্রতিদ্বন্দ্বিতা করত।
১৯২০ সালের গেমসে যখন পুনরায় ভারোত্তোলন খেলা ফিরিয়ে আনা হয় প্রতিযোগিতার কাঠামো শারিরীক ওজনের শ্রেণীতে বিন্যস্ত করা হয়। শ্রেণী সংখ্যা ও ওজনের সীমা বিভিন্ন সময় কিছু পরিবর্তন হয়েছে যা নিচে দেখানো হলঃ
মহিলাদের বিভাগ
মহিলাদের ভারোত্তোলন অলিম্পিক গেমসে প্রথম সংযোজন হয় ২০০০ সিডনি গেমসে, যাতে ইভেন্টসমূহ সাতটি ওজন শ্রেণীতে বিভক্ত ছিল এবং তখন থেকে আজ পর্যন্ত কোন পরিবর্তন হয়নি।
অস্ট্রেলিয়ায় নারীদের ভোটাধিকার
থাম্ব|189x189পিক্সেল| অস্ট্রেলিয়ার প্রথম মহিলা রাজনৈতিক প্রার্থী, [[দক্ষিণ অস্ট্রেলিয়া|দক্ষিণ অস্ট্রেলীয় ভোটাধিকারী ক্যাথরিন হেলেন স্পেন্স (১৮২৫-১৯১০)। দক্ষিণ অস্ট্রেলিয়ার মহিলারা ১৮৯৪ সালে সংসদীয় ভোটে জয়ী হন ও স্পেন্স ১৮৯৭ সালে পদের জন্য দাঁড়িয়েছিলেন]] থাম্ব|188x188পিক্সেল| এডিথ কোওয়ান (১৮৬১-১৯৩২) ১৯২১ সালে পশ্চিম অস্ট্রেলীয় আইনসভায় নির্বাচিত হন ও অস্ট্রেলিয়ার কোনো সংসদে নির্বাচিত প্রথম মহিলা ছিলেন অস্ট্রেলিয়ায় নারীদের ভোটাধিকার ছিল অস্ট্রেলীয় গণতন্ত্রের প্রথম দিকের অর্জনগুলোর একটি। ১৮৪০-এর দশক থেকে ১৮৯০-এর দশক পর্যন্ত অস্ট্রেলীয় উপনিবেশগুলিতে পুরুষ ভোটাধিকারের প্রগতিশীল প্রতিষ্ঠার পর ১৮৮০-এর দশক থেকে মহিলাদের ভোটাধিকারের জন্য একটি সংগঠিত প্রচেষ্টা গতি লাভ করে এবং ১৮৯০-এর দশক থেকে, ইউরোপ ও উত্তর আমেরিকার কয়েক দশক আগে থেকে আইন প্রণয়ন করা শুরু হয়। দক্ষিণ অস্ট্রেলিয়ার মহিলারা ১৮৯৪ সালে ভোট দেওয়ার অধিকার অর্জন করে এবং ১৮৯৫ সালে বিশ্বের প্রথম সাংবিধানিক সংশোধনী (প্রাপ্তবয়স্ক ভোটাধিকার) আইন ১৮৯৪ অনুসরণ করে পদে দাঁড়ানোর অধিকার পায়। এটি তাসমানিয়াতে এমনকি পুরুষদের ভোটাধিকারেরও আগে ছিল। ১৮৯৯ সাল থেকে ওয়েস্টার্ন অস্ট্রেলিয়া নারীদের ভোট দেওয়ার অধিকার দিয়েছে, যদিও কিছু জাতিগত বিধিনিষেধ রয়েছে। ১৯০২ সালে, সদ্য প্রতিষ্ঠিত অস্ট্রেলীয় সংসদ কমনওয়েলথ ফ্র্যাঞ্চাইজ আইন ১৯০২ পাস করে, যা একটি অভিন্ন আইন স্থাপন করে নারীদের ফেডারেল নির্বাচনে ভোট দিতে ও ফেডারেল সংসদে দাঁড়াতে সক্ষম করেছিল (যদিও ১৯৬২ সাল পর্যন্ত, রাষ্ট্রীয় আইনের উপর ভিত্তি করে "আদিবাসীদের" ভোটাধিকার থেকে বাদ দেওয়া হয়েছিল)। ১৯০৮ সাল নাগাদ, অস্ট্রেলিয়ার অবশিষ্ট রাজ্যগুলি রাজ্য নির্বাচনের জন্য নারীদের ভোটাধিকারের জন্য আইন প্রণয়ন করেছিল। গ্রেস বেনি ১৯১৯ সালে প্রথম কাউন্সিলর নির্বাচিত হন, এডিথ কোওয়ান ১৯২১ সালে প্রথম রাজ্য সংসদ সদস্য, ডরোথি ট্যাংনি প্রথম সিনেটর ও এনিড লিয়ন ১৯৪৩ সালে প্রতিনিধি পরিষদের প্রথম সদস্য নির্বাচিত হন।
করণ শর্মা (অভিনেতা)
করণ রমেশ শর্মা (জন্ম: ২৬ অক্টোবর ১৯৮১) হলেন একজন ভারতীয় চলচ্চিত্র অভিনেতা। তিনি ২০০৫ সালে বলিউডের চলচ্চিত্র দিল জো ভী কাহে...-এ অমিতাভ বচ্চনের সাথে অভিনয় করেছেন, যেটি পরিচালনা এবং সহ-প্রযোজনা করেছেন তার বাবা রমেশ শর্মা। যদিও এই চলচ্চিত্রটি সফলতা লাভ করেনি, যেখানে করণ সমালোচকদের কাছ থেকে নেতিবাচক প্রতিক্রিয়া গ্রহণ করেন। ২০০৩ সালে, তিনি মরিশাসের টেলিভিশন ধারাবাহিক সি'য়েস্ত লা ভিয়ে-এ অভিনয় করেছেন।
সাইকো (২০২১)
সাইকো বিরসা দাসগুপ্ত পরিচালিত ও অনির্বাণ ভট্টাচার্য অভিনীত বাংলা ভাষার থ্রিলার চলচ্চিত্র।
নির্মাণ
পরিচালক বিরসা দাসগুপ্ত ২০২০ ডিসেম্বর মাসে চলচ্চিত্রটি নির্মাণের ঘোষণা করেন। ফেব্রুয়ারিী ২০২১ সালে চলচ্চিত্রটির চিত্রগ্ৰহণ শুরু হয়।
পটভূমি
কলকাতা শহরে পুলিশ বিভাগে একটার পর একটা খুন হচ্ছে। তদন্তকারী দল গঠন করেও খুনিকে পাকড়াও করা সম্ভব হচ্ছে না। তাই অচেনা মানুষকের সঙ্গে পরিচয় করে তাঁদের মনস্তত্ব বুঝতে হবে। কলকাতায় আনা হল এক মনোস্তত্ববিদ চিকিৎসককে। খুনির তল্লাশিতে পুলিশ বিভাগে চাকরি পাকা হয়ে যায় সেই চিকিৎসকের। তিনিও যোগ দেন খুনির তল্লাশিতে..
নির্মলা রাজশেখর
কর্মজীবন
তিনি সংগীত কেন্দ্র নাদ রস (সুরের মূল অংশ) বিদ্যালয়ের শৈল্পিক পরিচালক। মার্কিন যুক্তরাষ্ট্রের বিভিন্ন স্থানে এবং বেতার ও দূরদর্শনে তাঁর পরিবেশিত অনুষ্ঠানগুলি শোনা ও দেখা হয়।
নির্মলা রাজশেখর কর্ণাটকী সংগীতে কণ্ঠ দিয়ে এবং তাঁর বীণা শিক্ষাদান এবং পরিবেশনার জন্য বিশ্বজুড়ে সফর করেছেন। তিনি একজন সক্রিয় সহশিল্পী। তিনি পশ্চিমী ধ্রুপদী সংগীত, জাজ সংগীত, চীনা সংগীত, কবিতা এবং নৃত্য সহ অনেকগুলি শাখায় শিল্প রচনা করেছেন এবং পরিবেশন করেছেন।
নির্মলা বিভিন্ন অ্যালবাম এবং রেকর্ডিং প্রকাশ করেছেন, সেগুলির মধ্যে আছে মেলোডিক এক্সপ্রেশন, সং অফ দ্য বীণা, ইনটু দ্য রাগ এবং সুধা সাগর। তিনি বর্তমানে মৈত্রী নামে একটি যৌথ অ্যালবামে কাজ করছেন।
পুরস্কার
সঙ্গীত জগতে তাঁর অনেক অবদান এবং বীণা ও কর্ণাটকী সংগীতকে ছড়িয়ে দেওয়ার জন্য স্বীকৃতি হিসাবে নির্মালাকে বেশ কয়েকটি পুরস্কার এবং সম্মাননা যেমন- বুশ ফেলোশিপ, ম্যাকনাইট ফেলোশিপ এবং রোটারি ক্লাব ইন্টারন্যাশনালের ভোকেশনাল এক্সিলেন্স পুরস্কার সহ বেশ কিছু সংখ্যক পুরস্কার প্রদান করা হয়।
রুদ্ধতাপীয় প্রক্রিয়া
রুদ্ধতাপীয় প্রক্রিয়া হলো একটি তাপগতীয় প্রক্রিয়া যেখানে বাইরের পরিবেশের সাথে কোনো তাপগতীয় ব্যাবস্থার (সিস্টেমের) কোনো রকম তাপ বা ভরের আদান-প্রদান ঘটে না। এই প্রক্রিয়ায় শুধুমাত্র কাজের মাধ্যমে শক্তির আদান-প্রদান ঘটে ও সিস্টেমের তাপগতীয় পরিবর্তন সংঘটিত হয়।
বর্ণনা
যদি, কোনো গ্যাসকে কুপরিবাহী পাত্রে রেখে খুব দ্রুত চাপের পরিবর্তন ঘটানো যায় তাহলে তাপ সিস্টেম থেকে বেরও হতে পারবে না এবং ভেতরে প্রবেশও করতে পারবে না। (যদিও কোনো প্রক্রিয়াই সম্পূর্ণ ভাবে রুদ্ধতাপীয় নয় যেহেতু কিছু তাপ সবসময়ই আদান-প্রদান হয়। কিন্তু কিছু ক্ষেত্রে এই তাপের আদান-প্রদান এতই কম হয় যে সেইসব প্রক্রিয়াকে রুদ্ধতাপীয় প্রক্রিয়া হিসেবেই ধরা হয়)
তাপগতিবিদ্যার প্রথম সূত্র হতে আমরা জানি ,
যেখানে, \Delta U অভ্যন্তরীণ শক্তির পরিবর্তন; \Delta Q হলো তাপের পরিবর্তন ও \Delta W হলো কাজের পরিবর্তন।
যেহেতু, রুদ্ধতাপীয় প্রক্রিয়ায় কোনো তাপের আদান-প্রদান ঘটে না তাই, এক্ষেত্রে, হয়। ফলে সূত্রটি দাঁড়ায়, বা,
এখন, যেহেতু : (W = F s; F = p A; V = A s; তাই, ) কাজেই,
যেখানে, V হলো আয়তন, F হলো বল, A হলো ক্ষেত্রফল, s হলো সরণ ও p হলো চাপ।
সুতরাং, আয়তনের পরিবর্তন অর্থাৎ কাজ করলেই সিস্টেমের অভ্যন্তরীণ শক্তির পরিবর্তন হয় ও সিস্টেমের তাপগতীয় পরিবর্তন সংঘটিত হয়।
এই প্রক্রিয়ায় আয়তনের পরিবর্তন ঘটালে চাপেরও পরিবর্তন ঘটে। চাপ ও আয়তনের পরিবর্তন হলে (আদর্শ গ্যাসের জন্য চার্লস ও বয়েলের সূত্রানুযায়ী) সিস্টেমের তাপমাত্রারও পরিবর্তন ঘটে। আয়তন বাড়লে, অভ্যন্তরীণ শক্তি হ্রাস পায় ও আয়তন কমলে অভ্যন্তরীণ শক্তি বৃদ্ধি পায়।
আদর্শ গ্যাসের ক্ষেত্রে রুদ্ধতাপীয় প্রক্রিয়া (প্রত্যাবর্তি রুদ্ধতাপীয় প্রক্রিয়ার ক্ষেত্রে)
রুদ্ধতাপীয় প্রক্রিয়ায় (সূত্রের জন্য উপরের অংশ দেখুন),
আবার, স্থির আয়তনে এক মোল গ্যাসের আপেক্ষিক তাপ,
এখানে, \Delta T হলো তাপমাত্রায় পার্থক্য ও T হলো তাপমাত্রা।
কিন্তু, স্থির আয়তনে,
সুতরাং,
প্রথম সমীকরণ হতে,
আবার, আদর্শ গ্যাসের সূত্র অনুযায়ী, এক মোল গ্যাসের জন্য,
এখানে, R হলো গ্যাস ধ্রুবক।
শেষোক্ত সমীকরণের অন্তরীকরণ (ডিফারেন্সিয়েশন) করে পাই,
বা,
\Delta T এর মান (2) এ বসিয়ে পাই,
এখন এক মোল গ্যাসের জন্য, (মেয়ারের অন্বয়) হলে,
এখানে, C_p হলো স্থির চাপে গ্যাসের আপেক্ষিক তাপ।
(3) এর সরল করে পাই,
(4) এর উভয় পক্ষকে pV দ্বারা ভাগ করে পাই,
(5) নং সমীকরণের সমাকলন করে পাই (সমাকলন করলে একটি ধ্রুবক উৎপন্ন হয়),
এখন,
(6) এর সরলীকরণ করে পাই,
আদর্শ গ্যাসের ক্ষেত্রে এটিই রুদ্ধতাপীয় প্রক্রিয়ায় চাপ ও আয়তনের মাঝে সম্পর্ক।
নাভারন-মুন্সিগঞ্জ রেলপথ
নাভারন-মুন্সিগঞ্জ রেলপথ বাংলাদেশ রেলওয়ে কর্তৃক গৃহীত একটি প্রকল্প, যা রাজধানী ঢাকার সাথে সাতক্ষীরা জেলাকে রেলপথে সংযুক্ত করবে। রেলপথটি যশোরের ঝিকরগাছা উপজেলার নাভারণ ইউনিয়ন থেকে শুরু হয়ে সাতক্ষীরার শ্যামনগর উপজেলার মুন্সিগঞ্জ ইউনিয়নে গিয়ে শেষ হবে।
ইতিহাস
২০০৯ সালে ঘূর্ণিঝড় আইলার পর সাতক্ষীরায় উপকূলের মানুষের সঙ্গে সমাবেশ করেন প্রধানমন্ত্রী শেখ হাসিনা। ২০১০ সালের ২৩ জুলাই আয়োজিত জনসভায় আইলায় ক্ষতিগ্রস্ত মানুষের চাহিদা পূরণে ব্যবস্থা নেওয়ার পাশাপাশি শ্যামনগরের মুন্সিগঞ্জ থেকে যশোরের নাভারন পর্যন্ত রেললাইন স্থাপনের প্রতিশ্রুতি দেন তিনি। পরে প্রধানমন্ত্রীর এ প্রতিশ্রুতি বাস্তবায়নে বিভিন্ন ধরনের পরীক্ষা-নিরীক্ষা করা হয়। ছয়টি স্টেশন ও দুটি রেলসেতু সমৃদ্ধ রেললাইন স্থাপনে প্রাক্কলিত ব্যয় ধরা হয় ১ হাজার ৬৬২ কোটি টাকা। প্রকল্পটির ভিজিবিলিটি স্ট্যাডিও সম্পন্ন হয়। কিন্তু এরপর থেকে প্রকল্পটি ফাইলবন্দি হয়ে আছে। রেললাইন স্থাপনে কোনো অগ্রগতি লক্ষ্য করা যায়নি।
বর্তমানে ছয়টির পরিবর্তে আটটি রেলস্টেশন স্হাপনের কথা শোনা গেলেও রেলপথ নির্মাণে উল্লেখযোগ্য কোনো অগ্রগতি নেই।
স্টেশন তালিকা
সূত্রমতে, এই রেলপথে ৮টি রেলস্টেশন তৈরির কথা রয়েছেঃ
তিন শরীর মতবাদ
তিন শরীর মতবাদ (तीन शरीर सिद्धांत, மூவுடல் தத்துவம், Три тела), হিন্দুধর্মের শরীর ত্রয় অনুসারে, মানুষ অবিদ্যা (অজ্ঞান) দ্বারা ব্রহ্ম থেকে নির্গত তিনটি শরির বা দেহ নিয়ে গঠিত। এগুলিকে প্রায়শই পাঁচটি কোষ এর সাথে সমান করা হয়, যা আত্মাকে আবৃত করে। তিন শরীর মতবাদ হল ভারতীয় দর্শন ও ধর্মের অপরিহার্য মতবাদ, বিশেষ করে যোগ, অদ্বৈত বেদান্ত, তন্ত্র ও শৈবধর্ম।
কার্যকারণ শরীর
কারণ শরীর বা কার্যকারণ শরীর নিছক কারণ বা সূক্ষ্ম শরীর ও স্থূল শরীরের বীজ। সূক্ষ্ম ও স্থূল শরীরের বীজ হওয়া ছাড়া এর অন্য কোনো কাজ নেই।  এটি নির্বিকল্প রূপ, "অপার্থিব রূপ"। এটি অবিদ্যা বা আত্মার আসল পরিচয়ের "অজ্ঞান" থেকে উদ্ভূত হয়, পরিবর্তে জীবের ধারণার জন্ম দেয়।
স্বামী শিবানন্দ কার্যকারক শরীরটিকে "সূচনাহীন অজ্ঞতা যা বর্ণনাতীত" হিসেবে চিহ্নিত করেন৷ নিসর্গদত্ত মহারাজের গুরু সিদ্ধারমেশ্বর মহারাজও কার্যকারণকে "শূন্যতা", "অজ্ঞানতা" ও "অন্ধকার" দ্বারা চিহ্নিত করেন। "আমি" এর অনুসন্ধানে, এটি এমন রাষ্ট্র যেখানে আর ধরে রাখার কিছু নেই।
রামানুজ উপসংহারে পৌঁছেছেন যে এই পর্যায়েই পরমাত্মার সাথে আত্মার সমাপ্তি হয় এবং সর্বোচ্চ পুরুষের, অর্থাৎ ঈশ্বরের সন্ধান শেষ হয়।
অন্যান্য দার্শনিক দর্শনের মতে, কার্যকারণ শরীরটি আত্মা নয়, কারণ এরও শুরু ও শেষ রয়েছে এবং এটি পরিবর্তনের বিষয়। শঙ্কর, কোনো ব্যক্তিগত ঈশ্বরের খোঁজ না করে, অতীন্দ্রিয় ব্রহ্মের সন্ধানে আনন্দময় কোশকে অতিক্রম করেন।
ভারতীয় ঐতিহ্য এটিকে আনন্দময় কোশ,   এবং গভীর ঘুমের অবস্থা দিয়ে চিহ্নিত করে, যেখানে বুদ্ধি সুপ্ত হয়ে যায় এবং সময়ের সমস্ত ধারণা ব্যর্থ হয়, যদিও এই তিনটি বর্ণনার মধ্যে পার্থক্য রয়েছে।
কার্যকারণ শরীরটিকে তিনটি শরীরের মধ্যে সবচেয়ে জটিল হিসাবে বিবেচনা করা হয়। এতে অভিজ্ঞতার ছাপ রয়েছে, যা অতীত অভিজ্ঞতার ফলাফল।
সূক্ষ্ম শরীর
সূক্ষ্ম শরীর হল মনের শরীর ও অত্যাবশ্যক শক্তি, যা শারীরিক শরীরকে সজীব রাখে। কার্যকারণ শরীরের সাথে এটি স্থানান্তরকারী আত্মা বা জীব, মৃত্যুর পরে স্থূল শরীর থেকে পৃথক হয়।
সূক্ষ্ম শরীরটি পাঁচটি সূক্ষ্ম উপাদানের সমন্বয়ে গঠিত, যে উপাদানগুলি পঞ্চিকরণ করার আগে,  এবং এতে রয়েছে:
অন্যান্য ভারতীয় ঐতিহ্যগুলি সূক্ষ্ম শরীরকে অষ্টম-গুণ সমষ্টি হিসাবে দেখে, মনের দিকগুলিকে একত্রিত করে এবং অবিদ্যা, কাম ও কর্ম যোগ করে:
সাংখ্যে, যা কার্যকারণকে স্বীকার করে না, এটি লিঙ্গ-শরীর নামেও পরিচিত। এটি একজনকে আত্মার মনে রাখে, এটি আত্মার একজনকে মনে করিয়ে দেয়, নিয়ন্ত্রক। এটি আত্মার অন্তহীন সীমাবদ্ধতা, স্থূল শরীরের মতো এর কোনো শুরু নেই।
"স্বপ্নের অবস্থা" হল সূক্ষ্ম শরীরের স্বতন্ত্র অবস্থা, যেখানে জাগ্রত অবস্থায় করা কৃতকর্মের স্মৃতির কারণে বুদ্ধি নিজেকে আলোকিত করে। এটি ব্যক্তি স্বের সমস্ত কার্যকলাপের অপরিহার্য অপারেটিভ কারণ।
স্থূল শরীর
স্থূল শরীর বা স্থূল দেহ হল বস্তুগত নশ্বর দেহ যা খায়, শ্বাস নেয় এবং নড়াচড়া করে (ক্রিয়া করে)। .এটি বহু বৈচিত্র্যময় উপাদানের সমন্বয়ে গঠিত, যা অতীত জীবনে একজনের কর্ম (ক্রিয়া) দ্বারা উৎপাদিত হয় যা পঞ্চকরণের মধ্য দিয়ে গেছে অর্থাৎ পাঁচটি আদি সূক্ষ্ম উপাদানের সমন্বয়ে।
এটি জীবের অভিজ্ঞতার যন্ত্র, যা শরীরের সাথে সংযুক্ত এবং অহঙ্কার দ্বারা প্রভাবিত, দেহের বাহ্যিক ও অভ্যন্তরীণ ইন্দ্রিয় এবং কর্মের অঙ্গগুলি ব্যবহার করে। জীব, দেহের সাথে নিজেকে সনাক্ত করে, জাগ্রত অবস্থায় স্থূল বস্তু উপভোগ করে। এর শরীরে বাহ্যিক জগতের সাথে মানুষের সংস্পর্শ থাকে।
স্থূল শরীরের প্রধান বৈশিষ্ট্য হল সম্ভা (জন্ম), জারা (বৃদ্ধ বয়স বা বার্ধক্য), মরণ (মৃত্যু) ও "জাগ্রত অবস্থা"। স্থুল শরীর হল অনাত্মা।
তিন শরীর ও পাঁচ খাপ
তৈত্তিরীয় উপনিষদ পাঁচটি কোশের বর্ণনা করে, যেগুলি প্রায়শই তিনটি দেহের সাথে সমান হয়। তিনটি দেহকে প্রায়শই পাঁচটি কোশের সাথে সমান করা হয়, যা আত্মাকে ঢেকে রাখে:
চার চেতনা ও তুরিয়া
মাণ্ডুক্য উপনিষদ চেতনার চারটি অবস্থা বর্ণনা করে, প্রথমটিকে বলা হয় বৈশ্বানর (জাগ্রত চেতনা), দ্বিতীয়টি তাইজাস (স্বপ্নের অবস্থা), তৃতীয়টি প্রজ্ঞা (গভীর ঘুমের অবস্থা) এবং চতুর্থটি তুরিয়া (অতিচেতনা অবস্থা)। জাগ্রত অবস্থা, স্বপ্নময় অবস্থা এবং গভীর ঘুমের অবস্থা তিনটি দেহের সাথে সমান, যখন তুরিয়া (অতিচেতন অবস্থা) চতুর্থ অবস্থা, যা আত্মা ও পুরুষের সাথে সমতুল্য।
তুরিয়া
তুরিয়া, বিশুদ্ধ চেতনা বা অতিচেতনা, চতুর্থ অবস্থা। এটি পটভূমি যা চেতনার তিনটি সাধারণ অবস্থার অন্তর্নিহিত ও অতিক্রম করে। এই চেতনায় পরম ও আপেক্ষিক উভয়ই, সগুণ ব্রহ্ম ও নির্গুণ ব্রহ্ম, অতিক্রম করা হয়। এটি অসীম (অনন্ত) ও অ-ভিন্ন (অদ্বৈত/অভেদ) অভিজ্ঞতার সত্য অবস্থা, দ্বৈতবাদী অভিজ্ঞতা থেকে মুক্ত যা ধারণার (বিপলকা) বাস্তবতার প্রচেষ্টার ফলে। এটি সেই রাজ্য যেখানে আজতিবাদ, অ-উৎপত্তি, ধরা হয়।
অবিচ্ছেদ্য তত্ত্ব
তিনটি দেহ কেন উইলবারের ইন্টিগ্রাল তত্ত্বের গুরুত্বপূর্ণ উপাদান।
কুন্ডলিনী যোগের দশ শরীর
যোগী ভজন দ্বারা শেখানো কুন্ডলিনী যোগ দশটি আধ্যাত্মিক শরীরকে বর্ণনা করে: শারীরিক শরীর, তিনটি মানসিক শরীর ও ছয়টি শক্তি সংস্থা৷ সমান্তরাল ঐক্যের ১১ তম মূর্ত প্রতীক রয়েছে, যা ঐশ্বরিক শব্দ স্রোতকে প্রতিনিধিত্ব করে এবং অদ্বৈত চেতনার বিশুদ্ধ অবস্থা দ্বারা চিহ্নিত করা হয়।
যোগ শরীরবিদ্যা
তিনটি দেহ যোগ শারীরবৃত্তির অপরিহার্য অঙ্গ। যোগের লক্ষ্য দেহের অত্যাবশ্যক শক্তি নিয়ন্ত্রণ করা, এর ফলে সিদ্ধি (জাদুশক্তি) ও মোক্ষ অর্জন করা।
আত্মা জ্ঞান
অদ্বৈত বেদান্ত ঐতিহ্য অনুসারে, "আত্ম" বা আত্মার জ্ঞান আত্ম-তদন্তের মাধ্যমে, তিনটি শরীরের তদন্ত করে এবং তাদের থেকে অজ্ঞান করে লাভ করা যায়। এটি এমন পদ্ধতি যা রমণ মহর্ষি থেকে সুপরিচিত, তবে নিসর্গদত্ত মহারাজ ও তাঁর শিক্ষক সিদ্ধারমেশ্বর মহারাজের কাছ থেকেও সুপরিচিত।
পরবর্তীকালে তিনটি নিম্ন দেহের সাথে সনাক্তকরণের মাধ্যমে, তাদের তদন্ত করে এবং তাদের সাথে সনাক্তকরণ বাতিল করে যখন এটি স্পষ্ট হয়ে যায় যে তারা "আমি" নন, জ্ঞানের বাইরে "আমি" এর অনুভূতি এবং অজ্ঞতা স্পষ্টভাবে প্রতিষ্ঠিত হয়।
এই তদন্তে তিনটি মৃতদেহ অনাত্মা নয় বলে স্বীকৃত হয়।
যোগানন্দ
গুরু পরমহংস যোগানন্দ তাঁর "যোগীর আত্মজীবনীতে" তিনটি দেহের কথা বলেছিলেন।
আস্তুরিয়াস রয়্যাল ফুটবল ফেডারেশন
এই সংস্থাটি আস্তুরীয় লীগের মতো প্রতিযোগিতার সকল কার্যক্রম পরিচালনা করে। বর্তমানে আস্তুরিয়াস রয়্যাল ফুটবল ফেডারেশনের সভাপতির দায়িত্ব পালন করছেন মাক্সিমিনো মার্তিনেস।
শর্ট সার্কিট (উপন্যাস)
শর্ট সার্কিট ব্রিটিশ ঔপন্যাসিক কোলিন ওয়েজলকের লেখা একটি উপন্যাস যা ১৯৮৬ সালে প্রকাশিত হয়।
পটভূমি
শর্ট সার্কিট উপন্যাসটি শর্ট সার্কিট চলচ্চিত্রের উপন্যাস সংস্করণ। এখানে, একটি এক্সপেরিমেন্টাল মিলিটারি রোবটের কথা তুলে ধরা হয়েছে যা বৈদ্যুতিক তাড়নার ফলে মানুষের মতো বুদ্ধিসম্পন্ন হয়ে পড়ে৷
অভ্যর্থনা
ব্রিটিশ লেখক ড্যাভিড ল্যাংফোর্ড হোয়াইট ডার্ফ ম্যাগাজিনে বিবৃতি দেন যে "যদিও চলচ্চিত্রটি আমি দেখিনি তবে উপন্যাসটি হাস্যরসাত্মক ও যথেষ্ট সংক্ষিপ্ত আকারে সকল তথ্য দেওয়া আছে। " এছাড়াও পেপারব্যাক ইনফার্নোতে ১৯৮৭ সালে উপন্যাসটির একটি মতামত দিয়েছে হেলেন ম্যাকনাব।
সাব্রুম
সাব্রুম (Sabroom) ভারতের ত্রিপুরা রাজ্যের দক্ষিণ ত্রিপুরা জেলার একটি নগর পঞ্চায়েত-শাসিত শহর। ভারত বিভক্তির পূর্বে এটি পার্বত্য চট্টগ্রামের রামগড় উপজেলার একটি অংশ ছিল।১৯৪৭ তৎকালীন ভারত বিভক্তির সময় ও ১৯৭১ সালে মুক্তিযুদ্ধের সময়কালে অসংখ্য বাঙালি হিন্দু উদ্বাস্তু বর্তমান বৃহত্তর নোয়াখালী জেলা(ফেনী অংশ), চট্টগ্রামের মিরসরাই থেকে দক্ষিণ ত্রিপুরায় অভিবাসী হন এবং বর্তমানে সাব্রুম অঞ্চলে আদি নোয়াখালী জেলার বাঙালিরা সংখ্যাগরিষ্ঠ।
জনসংখ্যার উপাত্ত
এখানে সাক্ষরতার হার ৮২%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে সাব্রুম এর সাক্ষরতার হার বেশি। সাব্রুমে পানির সংকট রয়েছে, বিশেষত সুপেয় পানির। মানবিক দিক বিবেচনা করে সম্প্রতি বাংলাদেশ সাব্রুমে ১.৮২ কিউসেক পানি দিতে সম্মত হয়েছে।
সানোয়ারা ইসলাম বালক উচ্চ বিদ্যালয়
সানোয়ারা ইসলাম বালক উচ্চ বিদ্যালয় বাংলাদেশের চট্টগ্রামের একটি শিক্ষাপ্রতিষ্ঠান।
অবস্থান
এই বিদ্যালয়টি চট্টগ্রামের পুরাতন চান্দগাঁও এলাকায় অবস্থিত।
ইতিহাস
২০০০ সালে এই মাধ্যমিক বিদ্যালয়টি প্রতিষ্ঠিত হয়। এর প্রতিষ্ঠাতা গণপ্রজাতন্ত্রী বাংলাদেশ সরকারের সাবেক প্রবাসী ও বৈদেশিক কল্যাণ মন্ত্রী আলহাজ্ব নুরুল ইসলাম বি.এস.সি।
শিক্ষক - শিক্ষার্থী
এই বিদ্যালয়টিতে প্রায় ৫০০ জন শিক্ষার্থী রয়েছে এবং তাদের শিক্ষাদানের জন্য ১৮ জন শিক্ষক ও ৬ জন কর্মচারী নিয়োজিত আছে।
অবকাঠামো
এই বিদ্যালয়ে চারতালা বিশিষ্ট একটি ভবন বিদ্যমান। এই ভবনে পাঠদানসহ যাবতীয় কার্যাবলী সম্পন্ন হয়।
ব্যবস্থাপনা
অত্র বিদ্যালয়ের গভর্ণিং বডির সভাপতি হিসেবে দায়িত্বরত আছেন আলহাজ্ব জাহেদুল ইসলাম সহ ১৪ জন সদস্য।
সহ-শিক্ষা কার্যক্রম
বিতর্ক, সাংস্কৃতিক, চিত্রাংকন, স্কাউট, রেডক্রিসেন্ট, দেয়ালিকা প্রকাশ, ইনডোর ও আউটডোর খেলা ইত্যাদি হয়ে থাকে।
ফলাফল
এসএসসি
ফিফা ০৮
ফিফা ০৮ ইলেকট্রনিক আর্টসের ফিফা সিরিজের একটি ফুটবল গেমস। গেমসটি প্রস্তুত করেছে ইএ কানাডা এবং বিশ্বব্যাপী ইএ স্পোর্টস লেবেলের অধীনে বাজারে ছাড়া হয়েছে। ২০০৭ সালের সেপ্টেম্বর মাসে ইউরোপ ও অস্ট্রেলিয়া অঞ্চলে এবং ২০০৭ সালের অক্টোবরে উত্তর আমেরিকায় জনপ্রিয় সকল গেম কনসোলের জন্য এটি প্রকাশ করা হয়। এর মধ্যে প্লেস্টেশন ৩ ও এক্সবক্স ৩৬০ সংস্করনে উন্নততর গেম ইঞ্জিন ব্যবহার করা হয়েছে। ফলে এই সংস্করনের গ্রাফিক্সের মান অনেক উন্নত এবং এতে অনেক ধারাভাষ্যকার যুক্ত করা হয়েছে। ইএ এই সংস্করণের নাম দিয়েছে পরবর্তী-প্রজন্ম। কম্পিউটারসহ অন্যান্য সংস্করণে পুরানো গেম ইঞ্জিন ব্যবহৃত হয়েছে। নিনটেন্ডো ডিএস সংস্করণে জায়গা সঙ্কটের কারণে অপেক্ষাকৃত কম দল, স্টেডিয়াম, মোড ও পোশাক দেয়া হয়েছে।
পরবর্তী প্রজন্মের গেম ইঞ্জিনে ধারাভাষ্য দিয়েছেন স্কাই স্পোর্টসের মার্টিন টেইলর এবং অ্যান্ডি গ্রে। তবে বর্তমান প্রজন্মের গেম কনসোলে ক্লাইভ টাইল্ডেসলি গ্রেকে সঙ্গ দিয়েছেন।
মক্কি রুটি
মক্কি রুটি হল ভুট্টার খাবার (ভুট্টার ময়দা) থেকে তৈরি একটি চ্যাপ্টা খামিরবিহীন রুটি, যা প্রাথমিকভাবে জম্মু অঞ্চল, হিমাচল প্রদেশ, পাঞ্জাব, হরিয়ানা, রাজস্থান, উত্তর প্রদেশ, এবং উত্তর ভারতের উত্তরাখন্ড ও পশ্চিমে গুজরাত, মহারাষ্ট্র এবং নেপালেও খাওয়া হয়। ভারতীয় উপমহাদেশের বেশিরভাগ রুটির মতো এটি একটি তাওয়ায় সেঁকানো হয়।
ব্যুৎপত্তি
আক্ষরিক অর্থে মক্কি রুটি মানে 'ভুট্টার চ্যাপ্টা রুটি'। মক্কি শব্দটি সংস্কৃত মার্কাকা থেকে এবং রুটি সংস্কৃত শব্দ রোটিকা থেকে এসেছে। মাক্কি রোটি প্রস্তুত হলে হলুদ রঙের হয় এবং এতে অনেক কম সংহত শক্তি থাকে, যা এটিকে মুষ্টিবদ্ধ করা কঠিন করে তোলে।
পরিবেশনের রীতি
যদিও মক্কি রুটি প্রায় সারা ভারতে রান্না করা হয়, গণমাধ্যমে এটিকে প্রায়শই পাঞ্জাবী খাবারের একটি সংকেত হিসাবে উপস্থাপন করা হয়। তবে, বীর সাংঘভির মতে, ১৮৫০-এর দশকে ব্রিটিশ পাঞ্জাবের অধিগ্রহণের পরেই ভুট্টার প্রচলন হয়েছিল। ভুট্টা একটি নয়াবিশ্বের ফসল হলেও, ১৬ শতকে পর্তুগিজদের দ্বারা ভারতীয় উপমহাদেশে প্রবর্তিত হয়েছিল।
মক্কি রুটি সাধারণত শীতকালে তৈরি করা হয় এবং প্রায়ই সাগ (বিশেষত সরসন কা সাগ বা চন্না কা সাগ) এর সাথে থাকে। হিমাচল এটি মাহ (উড়দ) ডালের সাথেও খাওয়া হয়। ডোগরাদের মধ্যে মক্কি দি রোটির কথা বলা লোকগান রয়েছে যেমন: "মক্কে दी रोटी मोइये, सरेआं दा साग हो, पिप्पल मरोड़ी मरोड़ी करी खाना हो ("ভুট্টার রুটি মোইয়ে, আস্ত সবজি, ডুমুর পেঁচিয়ে পেঁচিয়ে খাওয়া হয়)"। রাজস্থানে ভুট্টার খাদ্যদ্রব্যও জনপ্রিয় ও তার মধ্যে একটি হল ভুট্টার রুটি।
সোনামুড়া
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫ মিটার (৪৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সোনামুড়া শহরের জনসংখ্যা হল ৯৯৯৭ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে সোনামুড়া এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
গ্রেইপ-কুন
গ্রেইপ (১৬ এপ্রিল ১৯৯৬ – ১২ অক্টোবর ২০১৭), যা গ্রেইপ-কুন হিসেবে পরিচিত,মিয়াশিরোর টবু চিড়িয়াখানায় একসময় বিদ্যমান থাকা একটি হুম্বলদত প্রজাতির পেংগুইন।কেমনো ফ্রেন্ডস এর এনিমি সিরিজের একটি অংশে হুম্বলদত পেংগুইনের চরিত্রে  তাকে নরাত্বরূপে তুলে ধরা হয়, যা আন্তর্জাতিক জনপ্রিয়তা এবং একটি অনলাইন ভিত্তিক ভক্তদের দল তৈরি করেছিল। গ্রেইপ কুন ২০১৭ সালের ১০ অক্টোবর স্বল্পস্থায়ী অসুস্থতা ভোগের পর মারা যায় যা চিড়িয়াখানা কর্তৃপক্ষ এবং তার ভক্তদের দ্বারা স্মরণীয় করে রাখা হয়।
জীবনের প্রথম অধ্যায়
গ্রেইপ ১৯৯৬ সালে টোকিও এর হামুরা চিড়িয়াখানায় জন্মগ্রহণ করে। তার পাখার রক্তবর্ণের বৃত্তাকার চিহ্ন দিয়ে তার পরিচিতি জানতে পারার সুবিধার্থে তার এই নাম রাখা হয়। কুন একটি জাপানি উপসর্গ যা অল্পবয়সী পুরুষদের সাথে কথা বলার সময় ব্যবহৃত হয়। এটি প্রায়ই পুরুষ পোষা প্রাণীদের ডাকার জন্য ব্যবহৃত হয়। তার সঙ্গী মিধুরী এর সাথে তাকে ২০০৬ সালের মার্চ মাসে মিয়াশিরোর শাইতামাতে অবস্থিত টবু চিড়িয়াখানায় স্থানান্তর করা হয়। মিধুরী এবং গ্রেইপ কুন যৌথভাবে একটি বাচ্চা প্রসব হয়, কিন্তু চিড়িয়াখানা কর্তৃপক্ষ বিলুপ্ত প্রায় প্রজাতির আন্তঃপ্রজনন এর কথা বলে তাদের এই বাচ্চাকে পৃথক করে ফেলে। এই অভিজ্ঞতা এই যুগলের জন্য কষ্টদায়ক ছিল এবং গ্রেইপ কুন ও মিধুরীর এর মধ্যবর্তী সম্পর্কে এটি প্রভাব ফেলেছিল।এই হারানোটি কোন ভূমিকা পালন করেছিল কিনা তা জানা সম্ভব নয়, কিন্তু এরপর মিধুরী তুলনামূলক কম বয়সী পেঙ্গুইনের খোঁজে বের হয়ে পড়ে কুনের সাথে এক দশক একসাথে থাকার পর। এরপর, কুনের অধীনে থাকা সকল পেঙ্গুইনরা তাকে পরিত্যাগ করে এবং সে অধিকাংশ সময় কলোনি থেকে পৃথক থাকা অবস্থায় একাকী কাটায়।
এনিমি চরিত্রের সাথে সংযুক্তি
২০১৭ সালের এপ্রিল মাসে চিড়িয়াখানা কর্তৃপক্ষ 'কেমনো ফ্রেন্ডস' এর জনপ্রিয় "এনিমি" সিরিজের ৬০ টি চরিত্র মাঠের চারপাশে উপস্থাপন করে দর্শনার্থীদের আকৃষ্ট করার জন্য। ছবির দৃশ্য ধারণ গ্রেইপ কুন এর চিড়িয়াখানার বেষ্টনীর আশপাশ দিয়ে করা হয়েছিল যেখানে তাকে নরাত্বমূলক পেঙ্গুইন হুলুলু চরিত্রে তুলে ধরা হয়েছিল। গ্রেপ কুন বেষ্টনীর পাশে ঘন্টার পর ঘন্টা দাড়িয়েই থাকতো এবং দৃশ্যায়নের স্থানের দিকে যাওয়ার প্রচেষ্টা চালিয়ে যেত যা ছিল একটি উঁচু পাথরের উপর। চিড়িয়াখানার রক্ষকরা তাকে শুধুমাত্র খাদ্য গ্রহণের জন্য বেষ্টনী থেকে পৃথক করতে পারতো এবং দিনের অবশিষ্ট সময় সে বেষ্টনীর ধারেই দাঁড়িয়ে থাকতো। সংবাদ মাধ্যমে বলা হয় গ্রেইপ কুন প্রেমে পড়েছে।    এবং চিড়িয়াখানা কর্তৃপক্ষ লাভিং গ্রেইপ নামে একটি পানীয় তৈরি করেছিল যা তার প্রেমের সাথে পেঙ্গুইনদের সম্পর্কের একটি নির্ভুল প্রতিরূপ হিসেবে বর্ণনা করা হয়েছে।
ছবির দৃশ্যায়নের প্রতি তার আগ্রহের কারণে তার বৈশ্বিক খ্যাতি সৃষ্টি হয়েছিল এবং বিশ্বব্যাপী অনলাইন ভিত্তিক ভক্ত তৈরি হয়েছিল।  হুলুলু চরিত্রের কন্ঠ প্রদানকারী শিল্পী ইকোকো চিকুটা গ্রেইপ কুন এর সাথে পরবর্তীতে দেখা করেছিল পেঙ্গুইনের উপর তার শিক্ষা কার্যক্রমের অংশ হিসেবে. গ্রেইপ কুন এর সম্মানে একটি অনুষ্ঠানের পরিকল্পনা করা হয়েছিল কিন্তু অক্টোবর মাসে তার শারীরিক অবস্থা খারাপের দিকে যেতে থাকে।১২ অক্টোবর তার মৃত্যু ঘোষণা করে চিড়িয়াখানা কর্তৃপক্ষ। চিড়িয়াখানা কর্তৃপক্ষ তার সম্মানে তার দেহাবশেষের একটি ছোট পবিত্র আধার (কবরের মতো) তৈরি করেছিল এবং অনেক অতিথি পুষ্পাঞ্জলি নিয়ে তাকে স্মরণ করতে সেখানে যায়। সামাজিক যোগাযোগ মাধ্যম ব্যবহার কারীরা নামক হ্যাশট্যাগ ব্যবহার করে এবং গ্রেইপ কুল এবং হুলুলু এর চিত্র প্রকাশ করে অনেকে তার প্রতি শ্রদ্ধা নিবেদন করেছিল। ২০১৮ সালের জানুয়ারি মাসে,টবু চিড়িয়াখানা কর্তৃপক্ষ পেঙ্গুইনদের বেষ্টনীতে হুলুলু এবং গ্রেইপ কুন এর পাশাপাশি দাঁড়ানো একটি ছবি স্থাপন করে।
প্রব্ধকর্ম
প্রব্ধকর্ম হল সঞ্চিতকর্মের অংশ, অতীত কর্মের সংগ্রহ, যা বর্তমান দেহের (অবতার) মাধ্যমে অনুভব করার জন্য প্রস্তুত।
শিবানন্দ সরস্বতীর মতে, "প্রব্ধ হল অতীত কর্মের সেই অংশ যা বর্তমান দেহের জন্য দায়ী। সঞ্চিত কর্মের সেই অংশ যা বর্তমান অবতারে মানবজীবনকে প্রভাবিত করে তাকে প্রব্ধ বলা হয়। এটা কাটার জন্য পাকা। এটা এড়ানো বা পরিবর্তন করা যাবে না। এটি কেবল অভিজ্ঞ হয়েই নিঃশেষ হয়ে যায়। আপনি আপনার অতীতের ঋণ পরিশোধ করুন। প্রব্ধ কর্ম হল যা শুরু হয়েছে এবং প্রকৃতপক্ষে ফল দিচ্ছে। এটি সঞ্চিতা কর্মের ভর থেকে নির্বাচিত হয়।"
প্রতিটি জীবদ্দশায়, সঞ্চিত কর্মের নির্দিষ্ট অংশ, সেই সময়ে আধ্যাত্মিক বিবর্তনের জন্য সবচেয়ে উপযুক্ত, জীবনকাল চলাকালীন, কাজ করার জন্য বেছে নেওয়া হয়। পরবর্তীকালে এই প্রব্ধ কর্ম এমন পরিস্থিতি তৈরি করে যা আমরা আমাদের বর্তমান জীবনে অনুভব করতে পারি, তারা আমাদের শারীরিক পরিবারের মাধ্যমে কিছু সীমাবদ্ধতাও রাখে, আমাদের জন্মের তালিকা বা রাশিফলের তালিকা অনুযায়ী আমরা যে শরীর বা জীবনের পরিস্থিতিতে জন্মগ্রহণ করি, তা সম্মিলিতভাবে ভাগ্য বা নিয়তি (নির্ধারণবাদ) নামে পরিচিত।
সঞ্চিতকর্ম
সঞ্চিতকর্ম হল তিন ধরনের কর্মের মধ্যে একটি। এটি অতীত কর্মফলের সমষ্টি – অতীত জীবন থেকে পরবর্তী জীবনে সমস্ত ক্রিয়া, ভাল ও মন্দ। এর মধ্যে থেকে, আমরা প্রতিটি জীবনকাল বেছে নিই প্রব্ধকর্ম, অতীত কর্মের সংগ্রহ অনুসারে, যা বর্তমান অবতারের মাধ্যমে অনুভব করার জন্য প্রস্তুত।
চতুর্ঘাতী ফাংশন
চতুর্ঘাত ফাংশন বলতে গণিতে নিম্নোক্ত ধরনের ফাংশনকে বোঝানো হয়: যেখানে a শূন্য নয় এবং ডানপক্ষের চারঘাতী বহুপদীকে বলা হয় চতুর্ঘাতী বহুপদী।
যেহেতু চতুর্ঘাত ফাংশনে সর্বোচ্চ ঘাত একটি জোড় সংখ্যা, তাই এর চলকের মান ধনাত্মক বা ঋণাত্মক যে দিকেই অসীম পর্যন্ত বাড়ানো হোক না কেন এই ফাংশনের একই চিহ্নযুক্ত অসীম সীমা পাওয়া যাবে।
ইতিহাস
১৫৪০ খ্রিষ্টাব্দে লুদভিকো ফেরারি চতুর্ঘাত সমীকরণের সমাধান আবিষ্কার করেন কিন্তু এই সমাধানে ঘন সমীকরণের সমাধান লাগে, যা তখনও আবিষ্কৃত হয়নি, সেই কারণে তাই লুদভিকোর সমাধান সেই সময় প্রকাশ করা সম্ভব হয়নি। পরে এই সমাধান ঘন সমীকরণের সমাধানের সাথে একত্রে গেরোলামো কার্ডানোর লেখা আর্স ম্যাগ্না গ্রন্থে প্রকাশিত হয়।
১৮২৪ সালে আবেল-রুফিনি উপপাদ্য থেকে প্রথম প্রমাণিত হয় যে কোন সমীকরণের ঘাত চারের বেশি হলে তার সাধারণ সমাধান বের করা যাবে না। আবার ১৮৩২ সালে তরুণ গণিতবিদ এভারিস্তে গ্যালোয়ার মৃত্যুর পূর্বরাত্রে লেখা কিছু নোট থেকে পরে বহুপদীর বীজ সংক্রান্ত যে বিস্ময়কর গ্যালোয়ার তত্ত্বের উদ্ভব হয়, তার একটি অনুসিদ্ধান্তও ছিল এই উপপাদ্যটি।
বীজের প্রকৃতি
একটি সাধারণ চতুর্ঘাত যার সহগগুলো বাস্তব এবং a \ne 0,, তার বীজের প্রকৃতি মূলত নির্ধারিত হয় নিশ্চায়কের চিহ্ন দ্বারা।
চতুর্ঘাতের বীজের সম্ভাব্য অবস্থাগুলো নিম্নরূপ:
ইবেরীয় উপদ্বীপ
ইবেরীয় উপদ্বীপ হল ইউরোপের দ্বিতীয় বৃহত্তম উপদ্বীপ। বলকান উপদ্বীপের পর এর অবস্থান। সাধারণভাবে একে ইবেরিয়া বলে ডাকা হয়। মহাদেশের একেবারে দক্ষিণপশ্চিম প্রান্তে এর অবস্থান। এর মোট আয়তন ৫,৮২,০০০ বর্গ কিমি (২,২৫,০০০ বর্গ মাইল)। উপদ্বীপটিতে তিনটি দেশ অবস্থিত। এগুলো হল, স্পেন, পর্তুগাল, এন্ডোরা। সেসাথে ফ্রান্সের কিছু অংশ এবং জিব্রাল্টারের ব্রিটিশ সমুদ্র অঞ্চল রয়েছে।
ভূগোল
ইউরোপের তিনটি উপদ্বীপের মধ্যে (ইতালি, বলকান ও ইবেরিয়া) এটি সর্বাপেক্ষা পশ্চিমে অবস্থিত। এর সীমানা হল, দক্ষিণ-পূর্ব ও পূর্বে ভূমধ্যসাগর এবং উত্তর, পশ্চিম ও দক্ষিণপশ্চিমে আটলান্টিক মহাসাগর। উত্তরপূর্বে পিরেনিজ পর্বতমালা উপদ্বীপকে বাকি ইউরোপ থেকে পৃথক করে রেখেছে। উপদ্বীপের দক্ষিণ প্রান্ত আফ্রিকার উত্তরপশ্চিম উপকূলের খুবই নিকটবর্তী এবং জিব্রাল্টার প্রণালী দ্বারা পৃথক হয়ে আছে।
নাম
thumb|380px|ইবেরিয়ান উপদ্বীপ ও দক্ষিণ ফ্রান্সের স্যাটেলাইট ছবি, মার্চ ২০১৪
গ্রিক নাম
ইবেরিয়া শব্দটি প্রাচীন গ্রিক শব্দ Ιβηρία (ইবেরিয়া) থেকে এসেছে। রোমান সাম্রাজ্যের অধীন গ্রিক ভূগোলবিদরা এই অঞ্চলকে বোঝাতে এ শব্দ ব্যবহার করতেন। এ সময় শব্দটি দ্বারা কোনো একক রাজনৈতিক সত্তা বা পৃথক জাতিসত্তা বোঝাতে ব্যবহার হত না। স্ট্রাবোর বর্ণিত ইবেরিয়ার সীমানা হল পিরেনিস পর্বতমালাসহ সেটি থেকে দক্ষিণ-পশ্চিমের (তিনি শুধু পশ্চিম বলে উল্লেখ করেন) পুরো ভূভাগ।
প্রাচীন গ্রীকরা পশ্চিমমুখী নৌচালনা করে ইবেরিয়ান উপদ্বীপ আবিষ্কার করে। হেকাটিয়াস ৫০০ খ্রিষ্টপূর্বে এই শব্দটি ব্যবহার করেন বলে জানা যায়। হেরোডোটাস ফোকাইয়ানদের ব্যাপারে বলেন যে “তারা প্রথম গ্রীকদের ইবেরিয়ার সাথে পরিচিত করায়।" স্ট্রাবোর মতে "Ἶβηρος (Ibēros)" ইবেরোসের এলাকা উত্তরে ফ্রান্সের রন নদী পর্যন্ত বিস্তৃত, কিন্তু বর্তমানে তারা পিরেনিজ পর্যন্ত এর সীমা ধরে”। পলিবিয়াস এ মতের সাথে যোগ করেন যে ইবেরিয়া ভূমধ্যসাগর থেকে জিব্রাল্টার পর্যন্ত বিস্তৃত। তিনি আটলান্টিক অংশের কোনো নাম দেননি। অন্যদিকে তিনি বলেন যে সাগুনটো হল ইবেরিয়া ও সেল্টিবেরিয়ার সংযোগকারী পাহাড়শ্রেণীর সমুদ্রোভিমুখী পাদদেশ।“
স্ট্রাবো কারেটানিয়ানদের পিরেনিজে বসবাসকারী ইবেরিয়ার জনগণ বলে উল্লেখ করেন যারা কেল্ট বা সেলটিবেরিয়ানদের থেকে পৃথক।
রোমান নাম
রোমানদের গ্রিক ভূগোলবিদদের থেকে পৃথকভাবে ইবেরিয়া উচ্চারণ করত। তারা একে ইবেরি বলে ডাকত। সর্বপ্রথম ২০০ খ্রিষ্টপূর্বে কুইনটাস এনিয়াস এ শব্দ ব্যবহার করেন। রোমানদের ইতোমধ্যেই কার্থেজের সাথে বিরোধের সময় উপদ্বীপের মানুষদের ব্যাপারে অভিজ্ঞতা হয়েছিল। রোমান ভূগোলবিদ ও অন্যান্য লেখকরা পরবর্তী রোমান প্রজাতন্ত্রের সময় থেকে পুরো উপদ্বীপকে হিস্পানিয়া বলে উল্লেখ করতেন।
রোমানরা নিকট ও দূর স্পেনের জন্য হিস্পানিয়া থিতেরিওর ও হিস্পানিয়া উলতেরিওর শব্দদ্বয় ব্যবহার করা শুরু করে। এসময় এর বিশাল অংশকে লুসিতানিয়া (দোউরু নদীর পর্তুগালের দক্ষিণ অংশ এবং পশ্চিম স্পেনের এক্সট্রেমাডুরা), গালাসিয়া (উত্তর পর্তুগাল ও স্পেনের গালিসিয়া ), থেলতিবেরিয়া (মধ্য স্পেন), বায়টিকা (আন্দালুসিয়া), ক্যানটাবরিয়া (উত্তর পশ্চিম স্পেন) এবং ভাসকোনস (বাস্ক) বলা হত। স্ট্রাবো বলেন যে রোমানরা হিস্পানিয়া ও ইবেরিয়া শব্দদ্বয় নিকট ও দূর বোঝাতে প্রতিশব্দ হিসেবে ব্যবহার করত। তিনি যেসময় জীবিত ছিলেন সেসময় উপদ্বীপটি দুটি প্রদেশে বিভক্ত ছিল। এর একভাগ হল বায়টিয়া যা সেনেট কর্তৃক তদারক করা হত, বাকি অংশ সম্রাটের পক্ষ থেকে পরিচালিত হত।
অমৃতসরি পাঁপড়
থাম্ব| অমৃতসরি পাপড় ভাদিয়ান অমৃতসরি পাপড় বা পাপর হল বিভিন্ন ধরনের পাপড় স্ন্যাক যা উত্তর ভারতের পাঞ্জাব রাজ্য এবং আশেপাশের অঞ্চলের জন্য নির্দিষ্ট ও অমৃতসর শহরের জন্য আরও নির্দিষ্ট। অমৃতসরি পাপড় সারা ভারতে বিখ্যাত এবং বিদেশেও রপ্তানি করা হয়।
ভারতের অন্যান্য পাপড়ের মতো, অমৃতসরী পাপড়ও ময়দা থেকে তৈরি করা হয়, সাধারণত লবণ, কালো মরিচ, হিং, জিরা, ধনিয়া, ডালিম বীজ এবং কখনও কখনও রসুন দিয়ে উদারভাবে মশলা দেওয়া হয়। ময়দাটি একটি ছোট প্লেটের আকারের ওয়েফার পাতলা চাকতিতে মোড়ানো হয় এবং কাঁচা পাপড় প্রস্তুত করার জন্য রোদে শুকানো হয়। মসুর ডাল, ছোলা, চাল, ট্যাপিওকা বা আলুর মতো অন্যান্য উত্স থেকে ময়দা কখনও কখনও ব্যবহৃত হয়। শুকনো পাপড় হিমায়ন ছাড়াই বেশ কয়েক মাস ধরে রাখা হবে। যদিও এখন মেশিনের মাধ্যমে করা হয়, পাপড় ঐতিহ্যগতভাবে হাত দিয়ে তৈরি করা হত, ময়দার শুষ্কতার কারণে যথেষ্ট পরিমাণে শক্তির প্রয়োজন হত - প্রকৃতপক্ষে, হিন্দি এবং পাঞ্জাবি ভাষায়, "পাপড় বেলনা" (পাপড় বের করা) এখনও যে কোনও শ্রমসাধ্য বা কঠিন কাজের রূপক।
পাপড় একটি ওভেনে বা খোলা আঁচে রোস্ট করে প্রস্তুত করা হয় এবং যেহেতু এটি এত পাতলা ও শুকনো, তাই এটি করতে এক মিনিটের কম সময় লাগে। পাঞ্জাবে, এটি সাধারণত খাবারের অনুষঙ্গ হিসাবে পরিবেশন করা হয়, তবে ভারতের অন্য কোথাও এটি পেঁয়াজ, গাজর, চাটনি বা অন্যান্য ডিপ এবং মশলাগুলির মতো টপিংগুলির সাথে ক্ষুধাবর্ধক বস্তু বা স্ন্যাক হিসাবেও খাওয়া হয়।
গেল ক্লিশি
গেল ক্লিশি (Gaël Clichy) একজন ফরাসি ফুটবলার যিনি ইংল্যান্ডে আর্সেনাল ফুটবল ক্লাব দলে খেলে থাকেন।
টমাস কার্লি (শব্দ কারিগরী)
টমাস কার্লি (জন্ম ১৬ মে, ১৯৭৬) একজন আমেরিকান প্রডাকশন শব্দ সংমিশ্রণকারী । তিনি হুইপল্যাশের জন্য সেরা সাউন্ড মিক্সিং বিভাগে বাফটা এবং অস্কার পুরস্কার জিতেছেন।
টমাস এম. কার্লি ট্রয়, এনওয়াই -এ জন্মগ্রহণ করেন এবং ১৯৯৪ সালে শেনন্দেহোয়া হাই স্কুল থেকে স্নাতক ডিগ্রি অর্জন করেন। তিনি ২০০১ সালে ফিল্ম স্টাডিজে বিএ সহ নিউইয়র্কের বাফেলো বিশ্ববিদ্যালয় থেকে স্নাতকোত্তর উপাধি পান। ২০০৩ সাল থেকে কার্লি 'আন্তর্জাতিক মঞ্চ কর্মচারী' সংস্থার স্থানীয় ৬৯৫ শাখার সদস্য। ২০০৮ সালে, তিনি সিনেমা অডিও সোসাইটিতে এবং তারপর ২০১৫ সালে একাডেমি অফ মোশন পিকচার আর্টস অ্যান্ড সায়েন্সে যুক্ত হন। তিনি বর্তমানে বিনোদনমূলক ওয়েবসাইট, স্ক্রিন রাডারের একজন অবদান রাখেন, যা চলচ্চিত্র, টেলিভিশন এবং স্ট্রিমিং সংবাদ-পর্যালোচনা, সেলিব্রিটি সাক্ষাৎকার এবং ব্লগগুলির সাথে সম্পৃক্ত।
স্পার্টান এমকে গ্যালাক্টিকো সিলেট এফসি
স্পার্টান এমকে গ্যালাক্টিকো সিলেট এফসি (Spartan MK Gallactico Sylhet FC), সাধারণত এমকে গ্যালাকটিকো সিলেট নামে পরিচিত, হচ্ছে সিলেট ভিত্তিক একটি বাংলাদেশী ফুটবল ক্লাব। এটি মূলত তার মহিলা দলের জন্য পরিচিত যা দেশের শীর্ষস্থানীয় লীগ বাংলাদেশ মহিলা ফুটবল লীগে প্রতিযোগিতা করে থাকে।
এটি বাংলাদেশ-ইংল্যান্ডের যৌথ উদ্যোগে প্রতিষ্ঠিত একটি ক্লাব। ক্লাবটি এমকে গ্যালাকটিকোস এফসির সাথে যুক্ত, যা মিল্টন কেইন্সে অবস্থিত এবং স্পার্টান সাউথ মিডল্যান্ডস ফুটবল লীগ নামে একটি ইংলিশ লীগে প্রতিদ্বন্দ্বিতা করে।
ইতিহাস
এমকে গ্যালাকটিকো সিলেট স্পোর্টস একাডেমি একটি ইংলিশ ফুটবল ক্লাব এমকে গ্যালাকটিকোস এফসির সহযোগিতায় ২০১৪ সালে সিলেটে প্রতিষ্ঠিত হয়েছিল। এটি একটি ফুটবল ও ক্রিকেট ভিত্তিক একাডেমি। একাডেমিতে ২০০-এরও বেশি কমবয়সী ছেলে এবং মেয়েরা অনুশীলন করে থাকে। যেখানে পুরুষ ও মহিলা উভয় বিভাগে বেশ কয়েকটি স্তরের দল রয়েছে, যারা স্থানীয় লিগ এবং টুর্নামেন্টে অংশ নেয়।
২০২০ সালের জানুয়ারিতে, একাডেমিটি ঘোষণা করে যে তারা ২০২০ সালের বাংলাদেশ মহিলা লীগে অংশ নেবে যা সাত বছর পরে আবার শুরু হচ্ছে। মহিলা দলের নাম হবে 'স্পার্টান এমকে গ্যালাকটিকো সিলেট এফসি'। মহিলা দলের প্রধান কোচ হিসাবে এএফসি 'এ' লাইসেন্সধারী লিয়াকত আলীর নাম ঘোষণা করা হয়।
কারিগরি স্টাফ
২০২০ সালের জানুয়ারী অনুযায়ী
পরিচালনা পর্ষদ
২০২০ সালের জানুয়ারী অনুযায়ী
এডমান্ড হ্যালি
এডমান্ড হ্যালি (ইংরেজি ভাষায়: Edmond Halley) উচ্চারণ ; (৮ই নভেম্বর, ১৬৫৬ - ১৪ই জানুয়ারি, ১৭৪২) ছিলেন বিখ্যাত ইংরেজ জ্যোতির্বিজ্ঞানী, ভূপদার্থবিদ, গণিতজ্ঞ, আবহাওয়াবিদ এবং পদার্থবিজ্ঞানী।
জীবন ও কর্ম
হ্যালি ইংল্যান্ডের শোরডিচে এক বিত্তশালী পরিবারে জন্মগ্রহণ করেন। তার বাবা সাবান উৎপাদনের সাথে জড়িত ছিলেন। ছোট বয়সেই গণিতের প্রতি বিশেষ আগ্রহী হয়ে উঠেন তিনি। প্রথমে পড়াশোনা করেন সেন্ট পল'স স্কুলে এবং ১৬৭৩ সাল থেকে অক্সফোর্ডের কুইন্‌স কলেজে। স্নাতক ছাত্র থাকার সময়ই তিনি সৌর জগৎ এবং সৌরকলঙ্ক বিষয়ে গবেষণাপত্র প্রকাশ করেছিলেন।
অক্সফোর্ড ত্যাগের পর ১৬৭৬ সালে হ্যালি দক্ষিণ আটলান্টিকের সেন্ট হেলেনা দ্বীপে যান এবং দক্ষিণ গোলার্ধ থেকে তারা পর্যবেক্ষণ করে তারাগুলোর ক্যাটালগ তৈরির উদ্দেশ্যে সেখানে সেক্সট্যান্ট ও টেলিস্কোপ যন্ত্রসমেত একটি পর্যবেক্ষণকেন্দ্র স্থাপন করেন। ১৬৭৮ সালের নভেম্বরে লন্ডনে ফিরে আসেন। পরের বছর রয়েল সোসাইটির পক্ষ থেকে পোল্যান্ডের Gdańsk শহরে যান। উদ্দেশ্য ছিল একটি বিতর্কের মীমাংসায় সাহায্য করা। দূরবীক্ষণ যন্ত্র ব্যবহার না করার কারণে জ্যোতির্বিজ্ঞানী Johannes Hevelius এর পর্যবেক্ষণগুলোকে প্রশ্নবিদ্ধ করেছিলেন রবার্ট হুক। হ্যালি Hevelius এর সাথে থেকে আবার পর্যবেক্ষণ করেন এবং তার পর্যবেক্ষণগুলো প্রমাণ করেন। একই বছর তিনি Catalogus Stellarum Australium নামক তারা তালিকাটি প্রকাশ করেন যাতে ৩৪১ টি দক্ষিণাঞ্চলীয় তারার বিস্তারিত তথ্য ছিল। বর্তমানের তারা তালিকার সাথে তার করা তারা তালিকার তুলনা করে তাকে টাইকো ব্রাহের সাথে তুলনা করা হয়েছে। অক্সফোর্ড থেকেই হ্যালিকে এমএ ডিগ্রি দেয়া হয়। এরপর তিনি রয়েল সোসাইটির ফেলো নির্বাচিত হন।
১৬৮২ সালে হ্যালি মেরি টুক-কে বিয়ে করেন। তাদের ঘরে ৩ সন্তানের জন্ম হয়েছিল। তিনি চন্দ্র পর্যবেক্ষণেই বেশি সময় ব্যয় করতেন। অবশ্য মহাকর্ষ বিষয়খ সমস্যাও তার পছন্দের বিষয় ছিল। কেপলারের গ্রহীয় গতি সূত্রের প্রমাণের প্রতি তার দৃষ্টি আকর্ষিত হয়েছিল। ১৬৮৪ সালে আইজাক নিউটনে সাথে এ নিয়ে আলাপ করার জন্য কেমব্রিজে যান। গিয়ে দেখেন নিউটন ইতোমধ্যে সমস্যাটির সমাধান করে ফেলেছেন কিন্তু প্রকাশ করেননি তখনও। হ্যালিই নিউটনকে এ নিয়ে একটি বই লিখতে উৎসাহী করে তোলেন। এভাবে হ্যালির উৎসাহ এবং অর্থায়নেই নিউটনের ফিলোসফিয়া ন্যাচারালিস প্রিন্সিপিয়া ম্যাথামেটিকা বইটি প্রকাশিত হয়। thumb|right|এডমান্ড হ্যালি এর প্রতিকৃতি
১৬৯০ সালে হ্যালি একটি ডাইভিং বেল তৈরি করেন। পানির উপরের পৃষ্ঠ থেকে ব্যারেল ব্যারেল বায়ু এই বেলের ভিতর পাঠানো হলে সেখানে তা নতুনভাবে জায়গা করে নিতো। সাবমেরিনের মতো একে নিয়ন্ত্রণ করা না গেলেও পানির ভেতরে অনেকক্ষণ থাকতে সাহায্য করতো এটি। প্রদর্শনের জন্য হ্যালি পাঁচজন সাথী নিয়ে এই বেলের সাহায্যে টেম্‌স নদীতে জলপৃষ্ঠের ৬০ ফুট নিচে প্রায় দেড় ঘণ্টা ডুবে ছিলেন। ব্যবহারিক নিরাপত্তার জন্য হ্যালির এই বেল খুব একটা ব্যবহৃত হয়নি কারণ এটা অনেক ভারী ছিল। কিন্তু হ্যালি পরবর্তীতে এর উন্নয়ন সাধন করেন। শেষ পর্যন্ত এটি দিয়ে সর্বোচ্চ ৪ ঘণ্টা যুবে থাকার ব্যবস্থা করেছিলেন তিনি।
১৭৪২ সালের ১৪ জানুয়ারি এই বিখ্যাত মানুষের জীবনাবসান ঘটে। মৃত্যুর সময় তিনি এক গ্লাস ওয়াইন পান করতে চান এবং তা তৃপ্তি সহকারে পান করে তার জীবনের সমাপ্তি ঘোষণা করেন।
কঠিন প্রতিশোধ
কঠিন প্রতিশোধ হচ্ছে ২০১৪ সালে মুক্তিপ্রাপ্ত একটি বাংলাদেশী মারপিটধর্মী নাট্য চলচ্চিত্র। চলচ্চিত্রটি পরিচালনা করেছেন নজরুল ইসলাম খান এবং সন্ধানী কথাচিত্রের ব্যানারে প্রযোজনা করেছেন মোঃ গোলাম মোরশেদ। এতে কেন্দ্রীয় চরিত্রে অভিনয় করেছেন শাকিব খান ও অপু বিশ্বাস। এছাড়াও পার্শ্বচরিত্র অভিনয় করেছেন উজ্জ্বল, পারভীন সুলতানা দিতি, আলীরাজ, মিজু আহমেদ ও মিশা সওদাগর সহ প্রমূখ। এটি তেলুগু চলচ্চিত্র সংখমর অনানুষ্ঠানিক পুনঃনির্মাণ।
চলচ্চিত্রটির নাম প্রথমে ঠিক করা হয়েছিল মনের ঠিকানা, পরবর্তীতে মুক্তির পূর্বে নাম পরিবর্তন করে কঠিন প্রতিশোধ রাখা হয়। ঈদে মুক্তি দেওয়ার জন্য টানা ৮ থেকে ১৯ সেপ্টেম্বর পর্যন্ত থাইল্যান্ডে ছবিটির শুটিং শেষ করে সেন্সরে জমা দেওয়া হয়।
সঙ্গীত
চলচ্চিত্রটির সুর ও সঙ্গীতায়োজন করেছেন আলী আকরাম শুভ ও সবগুলো গানের গীত রচনা করেছেন কবির বকুল ও মনিরুজ্জামান মনির।
মুক্তি
চলচ্চিত্রটি ২০১৪ সালের ৬ অক্টোবর ঈদুল আযহা উপলক্ষে ৪২টি প্রেক্ষাগৃহে মুক্তি পায়।
মোহাম্মদ আল-হাজমিরি
মোহাম্মদ আল-হাজমিরি
আবু আবদুল্লাহ মোহাম্মদ ইবনে মোহাম্মদ ইবনে আবদুল্লাহ ইবনে তিজিলাত আল-হাজমিরি আল-মারাকুশি ( আগমাত ফ্লোরিডায় ১৩২০ সালের কাছাকাছি নাফিসে জন্মগ্রহণ করেন) তিনি মরক্কোর ১৪ শতকের লেখক, সদস্য জাভিয়া হাজমিরিয়া এবং লেখক ইতিমিদ আল-আয়নাইন ওয়া-নুশাত আন-নাজির ইন ফি মানাকিব আল-আহওয়াইন আবি জায়েদ ওয়া-আবি আবদুল্লাহ আল-হাজমিরিয়াইন। ১৪ শতকের শুরুতে, এই কাজটি,মেরিনিড রাজবংশ হজমিরি সাধুদের দ্বারা সম্পাদিত, আগমাত, পিতা আবদ আল-করিম, পূর্বোক্ত জাভিয়ার প্রতিষ্ঠাতা, তার স্ত্রী (পাসিম) এবং তাদের দুই পুত্র।
তথ্যসূত্র
সূত্র
কর্তৃপক্ষ নিয়ন্ত্রণ
টাটা টেক্সটাইল
টাটা টেক্সটাইল মিলস টাটা গ্রুপের একটি টেক্সটাইল ব্যবসা ছিল, যার প্রধান কার্যালয় মুম্বইতে ছিল। এটি চারটি টেক্সটাইল মিল নিয়ে গঠিত; যথা, নাগপুরের সেন্ট্রাল ইন্ডিয়া মিলস, বোম্বের স্বদেশী মিলস ও টাটা মিলস এবং আহমেদাবাদের অ্যাডভান্স মিলস। বেশ কয়েক দশক ধরে এই চারটি মিল টাটা টেক্সটাইল মার্কার নামে কাপড় উৎপাদন ও বিক্রি করেছিল।
ইউনিফর্ম রিসোর্স লোকেটর
thumb|350px ইউনিফর্ম রিসোর্স লোকেটর বা ইউআরএল (URL) বা ওয়েব ঠিকানা ইন্টারনেটের মাধ্যমে কোন বিশেষ ওয়েবসাইটে পৌঁছনোর জন্য ব্যবহৃত একটি বিশেষ কোড। ইউআরএল হল ইউনিফর্ম রিসোর্স আইডেন্টিফায়ারের একটি বিশেষ ধরন, যদিও বেশিরভাগ মানুষ এই দুটি পরিভাষাকে একে অপরের পরিপূরক হিসেবে ব্যবহার করে থাকেন। ইউআরএল মূলত রেফারেন্স ওয়েব পাতা (এইটিটিপি) হিসেবে কাজ করে, কিন্তু এটি ফাইল স্থানান্তর (এফটিপি), ইমেইল (মাইলটু), ডেটাবেজ এক্সেস (জেডিবিসি) ও অন্যান্য কাজ হিসেবেও ব্যবহৃত হয়।
ইউআরএল এ কখনো স্পেস থাকে না তবে স্ল্যাশ ( / ) ব্যবহার হয়। বেশিরভাগ ওয়েব ব্রাউজারে ইউআরএল ওয়েব ঠিকানার উপরের পাতায় অ্যাড্রেস বারে প্রদর্শিত হয়। একটি সাধারণ ইউআরএল   এই রূপে হতে পারে, যা দিয়ে একটি প্রটোকল, একটি হোস্ট নাম , ও একটি ফাইল নাম  নির্দেশ করে।
বানিয়াজান ইউনিয়ন
বানিয়াজান ইউনিয়ন নামে বাংলাদেশে মোট ২টি ইউনিয়ন রয়েছে। যথা:
তেলিয়ামুড়া
তেলিয়ামুড়া (Teliamura) ভারতের ত্রিপুরা রাজ্যের পশ্চিম ত্রিপুরা জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে তেলিয়ামুড়া শহরের জনসংখ্যা হল ১৯,৬০৬ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে তেলিয়ামুড়া এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
এমানুয়েল আদাবায়ের
সেয়ি এমানুয়েল আদাবায়ের টোগোতে জন্মগ্রহণকারী একজন ফুটবল খেলোয়াড়। বর্তমানে তিনি আর্সেনাল দলের হয়ে খেলে থাকেন।
আর্সেনালে খেলার সময় তিনি ২০০৮ সালের আফ্রিকান ফুটবলার অফ দ্য ইয়ার নির্বাচিত হয়েছিলেন, এবং তার পরবর্তী কর্মজীবনে, তিনি প্যারাগুয়ের ফুটবলের সবচেয়ে আইকনিক চুক্তি স্বাক্ষর করেছিলেন এবং ২০২০ সালে অলিম্পিয়া আসুনসিওনে যোগদানের সময় তিনি দেশের ইতিহাসে সর্বোচ্চ বেতনভোগী খেলোয়াড় হয়েছিলেন।
মিজানুর রহমান শামীম
মিজানুর রহমান শামীম (জন্ম ১৮ জানুয়ারি ১৯৬৮) বাংলাদেশ সেনাবাহিনীর জেনারেল। তিনি ২৪ পদাতিক ডিভিশনের জিওসি এবং চট্রগ্রামের এরিয়া কমান্ডার। পার্বত্য চট্টগ্রামে অপারেশন পরিচালনার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মিজানুর রহমান শামীম ১৮ জানুয়ারি ১৯৬৮ সালে বরিশাল জেলায় জন্মগ্রহণ করেন। তিনি তিনি ঢাকা কলেজে লেখাপড়া করেন। তিনি চট্টগ্রাম বিশ্ববিদ্যালয় থেকে বিএসসি ডিগ্রী ও জাতীয় বিশ্ববিদ্যালয় থেকে এমডিএস ডিগ্রী লাভ করেন। আমেরিকান ইন্টারন্যাশনাল ইউনিভার্সিটি অব বাংলাদেশ থেকে তিনি এমবিএ ডিগ্রী অর্জন করেন। তিনি বাংলাদেশ ইউনিভার্সিটি অব প্রফেশনালস্ থেকে মাস্টার্স অব ফিলোসফি ডিগ্রী অর্জন করেন। তিনি মিরপুরের ডিফেন্স সার্ভিস কমান্ড এন্ড স্টাফ কলেজ থেকে স্টাফ কোর্স এবং জাতীয় প্রতিরক্ষা কলেজ থেকে এনডিসি কোর্স সম্পন্ন করেন।
কর্মজীবন
তিনি বিভিন্ন গুরুত্বপূর্ণ কমান্ড এবং স্টাফ দায়িত্ব পালন করেন। তিনি অপারেশন নাফ রক্ষায় সদর দপ্তর ৪৪ পদাতিক ব্রিগেডে জেনারেল স্টাফ অফিসার গ্রেড-৩, পার্বত্য চট্টগ্রামে অপারেশন দাবানলে সদর দপ্তর ২৪ পদাতিক ডিভিশনে জেনারেল স্টাফ অফিসার গ্রেড-৩, অপারেশন উত্তরণে সদর দপ্তর ৩০৫ পদাতিক ব্রিগেডে ডিএএএন্ডকিউএমজি এবং সেনাসদরে সামরিক গোয়েন্দা পরিদপ্তরে ২বার জেনারেল স্টাফ অফিসার গ্রেড-২ ও জেনারেল স্টাফ অফিসার গ্রেড-১ হিসেবে দায়িত্ব পালন করেন।
তিনি দুইটি পদাতিক ব্যাটালিয়ন যথাক্রমে ২৬ বীর এবং ৫৯ ই বেংগল এবং আর্মি সিকিউরিটি ইউনিট কমান্ড করেন। তিনি ব্রিগেড কমান্ডার হিসেবে ১১১ পদাতিক ব্রিগেড কমান্ড করেন এবং বগুড়া ক্যান্টনমেন্ট পাবলিক স্কুল ও কলেজের চেয়ারম্যান ও ৮টি স্কুল ও কলেজের প্রধান পৃষ্ঠপোষক হিসেবে দায়িত্ব পালন করেন।
তিনি জাতীয় নিরাপত্তা গোয়েন্দা অধিদপ্তরের পরিচালক ছিলেন। তিনি ১৯ পদাতিক ডিভিশনে জেনারেল অফিসার কমান্ডিং ও ঘাটাইল এরিয়ায় এরিয়া কমান্ডার হিসেবে দায়িত্ব পালন করেন।
৯ আগস্ট ২০২০ সাল থেকে ১৯শে জুলাই ২০২২ পর্যন্ত তিনি বাংলাদেশ আনসার ও গ্রাম প্রতিরক্ষা বাহিনীর মহাপরিচালক হিসেবে দায়িত্ব পালন করেছেন।
জাতিসংঘ শান্তিরক্ষা মিশন
শামীম যুদ্ধ বিধ্বস্ত হাইতিতে ১৯৯৪ সালে জাতিসংঘ শান্তিরক্ষা মিশনে কন্টিনজেন্ট সদস্য এবং ২০০২ সালে ইরাকে অবজারভার এবং সেক্টর কমান্ডার হিসেবে জাতিসংঘ শান্তিরক্ষা মিশনে দায়িত্ব পালন করেন। শান্তিরক্ষী হিসেবে তার অসামান্য অবদানের স্বীকৃতি স্বরূপ তিনি হাইতিতে ‘‘ফোর্স কমান্ডারের প্রশংসাপত্র’’ এবং ইরাকে ‘‘মিশন প্রধানের প্রশংসাপত্র’’ লাভ করেন।
সম্মাননা
মিজানুর রহমান শামীম পার্বত্য চট্টগ্রামে কর্মরত থাকাকালীন অসংখ্য অভিযানে নেতৃত্ব দেন। তিনি ১৯ ফেব্রুয়ারি ১৯৯০ সালে একটি টহল দলের নেতৃত্ব দিয়ে অভিযান পরিচালনা করে অস্ত্র-গোলাবারুদসহ বিপুল পরিমানে সামগ্রী উদ্ধার করেন। স্বীকৃতি স্বরূপ তাকে বীর প্রতীক ভূষিত করা হয়।
সেনাবাহিনীতে দায়িত্বপালনকালীন অপারেশন, প্রশিক্ষণ ও প্রশাসনিক ক্ষেত্রে অবদান রাখায় ২০১৯ সালে ‘‘অসামান্য সেবা পদকে’’ ভূষিত করা হয়।
ব্যক্তিগত জীবন
মিজানুর রহমান শামীমের স্ত্রী রেহানা পারভীন মুক্তি। এই দম্পতির এক পুত্র শাদমানুর রহমান অর্ণব সেনাবাহিনীতে কর্মরত ও এক কন্যা মাসতুরা তাসফিয়া অর্পা।
টেলিসেন্টার
right|thumb|[[সেনেগাল|সেনেগালের একটি টেলিসেন্টার।]] টেলিসেন্টার এমন একটি স্থান যেখানে সাধারণ মানুষ কম্পিউটার, ইন্টারনেট এবং অন্যান্য আধুনিক প্রযুক্তির সুযোগ পায়, যা মানুষকে তথ্য যোগার, তৈরি এবং অন্যদের সাথে যোগাযোগের সুযোগ করে দেয়, এবং যা থেকে তাদের একবিংশ শতাব্দীর প্রয়োজনীয় ডিজিটাল জ্ঞানের উন্নয়ন হয়। প্রত্যেকটি টেলিসেন্টার আলাদা রকমের হলেও তাদের কিছু সাধারণ লক্ষ্য রয়েছে যেমন প্রযুক্তির ব্যবহারের মাধ্যমে কোন গোষ্ঠিকে অর্থনৈতিক, শিক্ষা এবং সামাজিক উন্নয়নের মাধ্যমে-বিচ্ছিন্নতা দূরীকরণ, প্রযুক্তি বৈশম্য দূর, স্বাস্থ্য বিষয়ক সচেতনতা বৃদ্ধি, অর্থনৈতিক সুযোগ তৈরি এবং যুব সমাজকে সম্পৃক্তকরণ ইত্যাদি। বিশ্বের প্রায় সব দেশেই টেলিসেন্টার থাকলেও, এক এক দেশের এর নাম ভিন্ন। এবং একেক প্রতিষ্ঠানের টেলিসেন্টারের নামও ভিন্ন ভিন্ন।